Everything Has Changed

"Everything Has Changed" (בעברית: "הַכֹּל הִשְׁתַּנָּה") הוא שיר שנכתב ובוצע על ידי הזמרת האמריקאית טיילור סוויפט, ועל ידי הזמר והיוצר אד שירן, שנלקח מאלבום האולפן הרביעי של סוויפט, Red. השיר הופק על ידי בוץ' ווקר, והרצועה התפרסמה בתור הסינגל השישי מתוך האלבום, ב-16 ביולי 2013. השיר הוא בלדת גיטרה. שילוב של מוזיקה עממית ופופ העוסקת בלהכיר את המאהב החדש טוב יותר. הסינגל זכה לביקורות מעורבות מטעם מבקרי המוזיקה, אשר היו אמביוולנטיים כלפי הרכבו. השיר הגיע לשיא של מקום 32 במצעד הבילבורד הוט 100 בארצות הברית ונכנס עשרת הראשונים של מספר מדינות, ביניהן בלגיה, אירלנד, והממלכה המאוחדת. הקליפ לשיר פורסם בערוץ ה-Vevo ב-6 ביוני 2013. הקליפ לשיר "Everything Has Changed" פורסם בערוץ ה-Vevo של סוויפט ביוטיוב ב-6 ביוני 2013. הקליפ בוים על ידי פיליפ אנדלמן וצולם בפארק אוק, קליפורניה וסן אנטוניו. הקליפ מתחיל כאשר שני ילדים שמופיעים בהתחלה באופן דומה לסוויפט ושירן כשהם צעירים, שמכירים זה את זה בהסעה לבית הספר היסודי. טיילור הצעירה מגולמת על ידי אווה אימס. במהלך הקליפ, שני הילדים לומדים אחד על השני, ומשחקים יחד במשחקי ילדות כגון לצייר על הפנים של עצמם, להעמיד פנים שהם נסיכה ואביר, ולרקוד אחד עם השני באולם הספורט הריק. בסוף הקליפ, סוויפט ושירן מופיעים והצופים מבינים שהם למעשה שני הורים שונים, שהגיעו לאסוף את הילדים שלהם ולקחת כל אחד לביתו. ג'ייסון ליפשוץ מהבילבורד תיאר את השיר "מקסים בצורה בלתי אפשרית", בזמן שריי רחמן מאנטרטיינמנט ויקלי השווה את עלילת הסרטון לפורסט גאמפ. נכון לינואר 2021, הקליפ צבר מעל 350 מיליון צפיות ביוטיוב. ב-8 ביוני 2013, סוויפט ושירן ביצעו את השיר יחד בפרק סיום העונה השביעית של Britain's Got Talent. סוויפט גם שרה את השיר כחלק מסיבוב ההופעות "The Red Tour". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Everything Has Changed" בוצע בלומן פילד בסיאטל ב-22 ביולי 2023 יחד עם השיר "This Is Why We Can't Have Nice Things". Everything Has Changed (Taylor's Version) (בעברית: הכול השתנה (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Everything Has Changed" משנת 2012, היא הרצועה הארבע עשרה מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם אד שירן. "Everything Has Changed (Taylor's Version)" כולל את אותן המילים, ההפקה והמכשור של "Everything Has Changed" המקורי. מידע על היצירה "Everything Has Changed" באתר מיוזיק בריינז מידע על הסינגל "Everything Has Changed" באתר מיוזיק בריינז סרטון השיר "Everything Has Changed" באתר יוטיוב Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) מידע על Everything Has Changed, באתר המצעד של ניו זילנד "Accreditations – 2013 Singles" "American single certifications – Taylor Swift – Everything Has Changed" "British single certifications – Taylor Swift – Everything Has Changed" The Official New Zealand Music Chart, THE OFFICIAL NZ MUSIC CHART (באנגלית) ציוץ של leo46020 ברשת החברתית אקס (טוויטר), 29 בדצמבר 2019 FMQB: Radio Industry News, Music Industry Updates, Arbitron Ratings, Music News and more!, web.archive.org, ‏2013-06-02 Everything Has Changed (Remix) [feat. Ed Sheeran] - Single by Taylor Swift (באנגלית אמריקאית), נבדק ב-2021-08-11 "Everything Has Changed (Remix)" Zoe Haylock, Bethy Squires, Taylor Swift Made Fans Work to Uncover the Red Bonus Tracks, Vulture, ‏2021-08-06 (באנגלית אמריקאית)